Прылёт птушак на Палессе адзначаецца ў другой палавiне красавiка. Адразу пасля прылёту пары прыступаюць да гнездавых спраў. Нару рыюць самец i самка дзюбай, адкiдваючы лапкамi выкапаную зямлю. На рыццё нары затрачваецца 10—12 дзён. За гэты час птушкi выкопваюць гарызантальны ход у зямлi даўжынёй ад 30 см да 1 м. У канцы хода робiцца шырокая гнездавая камера. Адтулiна гнездавой нары размешчана над вадой i скрыта галiнкамi або каранямi прыбярэжнай раслiннасцi. Аднойчы засялiўшы нару, птушкi могуць карыстацца ёю некалькi гадоў. Яец у кладцы ад 4 да 7, радзей — 10. Да наседжвання зiмародкi прыступаюць пасля адкладвання апошняга яйца. Самец i самка наседжваюць кладку па чарзе на працягу 21 дня.